BGC นลท.ขายทิ้ง 2 วันราคาดิ่ง 13% เสี่ยงหลุดไอพีโอ 10.20 บ. สวนกำไร Q3/61 โตเด่น
BGC นลท.ขายทิ้ง 2 วันราคาดิ่ง 13% เสี่ยงหลุดไอพีโอ 10.20 บ. สวนกำไร Q3/61 โตเด่น ล่าสุด ณ เวลา 11.11 น. อยู่ที่ 10.40 บาท ลบ 0.60 บาท หรือ 5.45% สูงสุดที่ 11 บาท ต่ำสุดที่ 10.30 บาท ด้วยมูลซื้อขาย 180.94 ล้านบาท
16 พ.ย. 2561

ผู้สื่อข่าวรายงานว่า ราคาหุ้น บริษัท บีจี คอนเทนเนอร์ กล๊าส จำกัด (มหาชน) หรือ BGC ล่าสุด ณ เวลา 11.11 น. อยู่ที่ 10.40 บาท ลบ 0.60 บาท หรือ 5.45% สูงสุดที่ 11 บาท ต่ำสุดที่ 10.30 บาท ด้วยมูลซื้อขาย 180.94 ล้านบาท

ทั้งนี้ ราคาหุ้น BGC ปรับตัวลงต่อเนื่อง 2 วันติด นับตั้งแต่ราคาหุ้นอยู่ที่ระดับ 11.90 บาท เมื่อวันที่ 14 พ.ย.2561 คิดเป็นการปรับตัวลง 12.61% ขณะเดียวกันยังปรับตัวลงต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 18 ต.ค.2561 โดยมีราคา IPO อยู่ที่ระดับ 10.20 บาท แม้ว่า BGC จะรายงานผลการดำเนินงานไตรมาส 3/61 สิ้นสุดวันที่ 30 กันยายน 2561 มีกำไรเพิ่มขึ้น 22% มาที่ 84.17 ล้านบาท จากปีก่อนกำไร 68.88 ล้านบาท ส่วนงวด 9 เดือนกำไร 341.33 ล้านบาท เพิ่มขึ้น 86% จากปีก่อนกำไร 183.12 ล้านบาท